Heuristika 5: Tööta tagurpidi
Vanuseaste: 7.–9. klass
Meetod: Boaler, Toh
Kestus: 45 min
Autor: Kerdi Mihhailova (Teadur)
Tüüp: Näidistund
Tunni osad
	#
	Osa nimetus
	Tüüp
	Kestus
	Lühikirjeldus

	1
	Häälestamine
	Ühine arutelu
	5 min
	Õpetaja jagab õpilastele klassikalised labürindid ja küsib.  Kas oled kunagi proovinud labürinti lahendada alustades väljapääsust? Arutelu. Kas see võib mõnikord olla lihtsam? Miks? Seejärel seos matemaatikaga. Ka matemaatikas võib mõnikord olla lihtsam liikuda vastusest tagasi algusesse.

	2
	Avastusülesanne
	Probleemilahendus rühmatööna
	6 min
	Mari mõtles ühe arvu.  Ta korrutas selle arvuga 3. Liitis tulemusele 8. Jagas saadud arvu 2-ga. Sai vastuseks 19. Millise arvu mõtles Mari? Ära hakka kohe võrrandit koostama. Õpetaja küsimused: Kuidas võiks seda lahendada? Kas saab liikuda samm-sammult tagasi?

	3
	Lahenduse eri viisid
	Ühine arutelu
	10 min
	Õpetaja on lahendamise ajal klassis ringi liikunud ning küsib kahelt erineva lahenduskäiguga õpilaselt nende lahenduskäike. Õpetaja kirjutab kaks lahenduskäiku tahvlile (nii edaspidise kui ka tagurpidise). Koos arutletakse: Kumb tundub lihtsam? Miks? Millal võiks tagurpidi töötamine olla eriti kasulik?

	4
	Heuristika sõnastamine
	Õpetaja esitlus
	5 min
	Koos sõnastatakse. Kui tead lõpptulemust, võib olla lihtsam liikuda samm-sammult tagasi alguseni. Õpetaja rõhutab. Tagurpidi töötamine ei sobi alati. Hea probleemilahendaja otsustab ise, millal seda kasutada.

	5
	Rakendamine
	Individuaalne harjutamine
	14 min
	Robot alustab ruudustikul punktist A. Ta teeb järjest järgmised liigutused. 4 sammu paremale, 3 sammu üles, 2 sammu vasakule, 5 sammu alla. Robot lõpetab punktis B. Kui robot tahab minna sama teed tagasi, milliseid samme peab ta tegema? Kas oskad koostada üldreegli? Lisaks veel paar ülesannet õpilastel lahendamiseks.

	6
	Tunni kokkuvõte
	Refleksioon
	5 min
	Millal otsustasin töötada tagurpidi? Kuidas see aitas? Kas oleks saanud lahendada ka teisiti? Millistes ülesannetes võiks seda veel kasutada?


Kasutatav õppevara
Õppevara pole märgitud.
Kodutöö
Kodutööd pole määratud.

